Banjaran Pantai Timur

Banjaran Pantai Timur (Jawi: بنجرن ڤنتاي تيمور) merupakan sebuah banjaran gunung yang terputus-putus oleh beberapa siri lembah yang menganjur dari Pulai Chondong, Kelantan ke Gambang, Pahang, melalui dan membentuk sempadan semulajadi negeri Terengganu. Ia juga dikenali sebagai Tanah Tinggi Terengganu (تانه تيڠڬي ترڠڬانو) dan juga Tanah Tinggi Pantai Timur (تانه تيڠڬي ڤنتاي تيمور).Nota GEOGRAFI Kepelbagaian Bentuk Muka Bumi Di Malaysia. Banjaran ini, bersama dengan banjaran-banjaran lain di Semenanjung Malaysia, adalah sebahagian daripada sistem Perbukitan Tanah Seri yang menganjur dari selatan Myanmar dan Thailand.

Banjaran Pantai Timur memiliki purata ketinggian sekitar 1,300 meter dan membentuk halangan yang menghadap Laut China Selatan. Puncak tertingginya yang terletak di sempadan Hulu Terengganu-Dungun setinggi 1,571 meter. Gunung ini tiada nama rasmi, namun secara tidak rasmi dipanggil Gunung Teranu Indah Abadi / Puncak Terengganu Indah Abadi.Gunung Teranu Indah Abadi, gunungbagging.com (dalam bahasa Inggeris) Gunung tertinggi yang bernama ialah Gunung Lawit (1,519 meter).

Banjaran ini merupakan sumber air penting dengan banyak sungai yang mengalir dari kedua belah sisinya, misalnya Sungai Terengganu dan Sungai Tembeling.Kemahiran Geografi, By Azman Abdullah, Rosnah Haji Salleh, Kuswandi Tayen Punca sungai itu adalah hasil tadahan hujan tahunan yang lebat dengan purata kira-kira 2,000 milimeter (78.8 inci).  Banjaran ini juga kaya dengan sumber alam seperti balak, damar dan rotan.

Taman Negara juga meliputi sebahagian daripada banjaran ini, terutamanya di Tasik Kenyir di Hulu Terengganu, Terengganu.

 Galeri (ݢالري) 

 Rujukan (روجوعن) 


Kategori:Tanah tinggi di Malaysia
Kategori:Banjaran gunung di Malaysia